कांगो में नाव पलटने से 39 मरे  
कांगो लोकतांत्रिक गणराज्य में एक झील में नाव पलटने से कम से कम 39 लोगों की मौत हो गई और दर्जनों लोग लापता हो गए।
कांगो लोकतांत्रिक गणराज्य में एक झील में नाव पलटने से कम से कम 39 लोगों की मौत हो गई और दर्जनों लोग लापता हो गए।  समाचार एजेंसी सिन्हुआ के अनुसार कीवू झील में एक नाव पलट गई जिस पर 100 से ज्यादा लोग सवार थे। सात लोगों को सुरक्षित बाहर निकाल लिया गया है। दक्षिण कीवू प्रांत के संचार सलाहकार इमैनुएले मुलीनब्वा ने बताया, "राहत एवं बचाव दल ने झील से 39 शव निकाले हैं। बचाव कार्य अभी भी जारी है।" माना जा रहा है कि खराब मौसम और तेज हवाओं की वजह से यह दुर्घटना हुई।